ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
தொடர்ந்து இறங்கு முகத்தில் மொத்த விலை குறியீடு; 2023 மே மாதத்தில் -3.48% ஆக வீழ்ச்சி
அகில இந்திய மொத்த விலை குறியீட்டு எண்ணின் அடிப்படையிலான வருடாந்திர பணவீக்கம், முந்தைய ஆண்டுடன் ஒப்பிடுகையில், 2023 மே மாதத்தில் -3.48%  ஆக வீழ்ச்சியடைந்துள்ளது. 2023 ஏப்ரல் மாதத்தில் இது -0.92% ஆக இருந்தது. கனிம எண்ணெய்கள், அடிப்படை உலோகங்கள், உணவு உற்பத்திப் பொருட்கள், ஜவுளி, உணவு அல்லாத பொருட்கள், கச்சா பெட்ரோலியம் மற்றும் இயற்கை வாயு, ரசாயனப் பொருட்கள் ஆகியவற்றின் விலைகளில் ஏற்பட்ட வீழ்ச்சி பணவீக்க விகிதம் சரிந்ததற்கு காரணமாகும். இந்தப் பணவீக்க விகிதம் தொடர்ந்து இறங்கு முகத்தில் இருந்து வருவது குறிப்பிடத்தக்கது.
2023 ஏப்ரல் மாதத்தை விட, மே மாதத்தில் மொத்த விலை குறியீடு -0.86% ஆக குறைந்தது.
2023 ஜூன் மாதத்திற்கான மொத்த விலை குறியீடு 14-07.2023 அன்று வெளியிடப்படும்.
குறிப்பு: தொழில் மற்றும் உள்நாட்டு வர்த்தக மேம்பாட்டுத் துறை  இந்தியாவின் மொத்த விலை குறியீட்டு எண்களை மாதாந்திர அடிப்படையில் ஒவ்வொரு மாதமும் 14-ந் தேதி  வெளியிட்டு வருகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932217
சிறப்பு சேவைகள் மற்றும் கட்டுரைகள்
செப்டம்பர் 20-ஆம் தேதி சென்னையில் அஞ்சலக குறைதீர்வு கூட்டம்
வரும் 20.09.2021 அன்று பிற்பகல் 3 மணியளவில் சென்னை மாநகர பிரிவின் தியாகராய நகர் வடக்கு அஞ்சல் அலுவலக வளாகத்தில் உள்ள, மூத்த அஞ்சலக கண்காணிப்பாளர் அலுவலகத்தில் அஞ்சல் குறைதீர்வு கூட்டம் நடத்த திட்டமிடப்பட்டுள்ளது. தியாகராய நகர் வடக்கு அஞ்சலக வளாகம் , வடக்கு உஸ்மான் சாலை, தியாகராய நகர், சென்னை 600017 என்ற முகவரியில் இந்தக் கூட்டம் நடைபெறும்.
வடபழனி, விருகம்பாக்கம், சாலிகிராமம், கோடம்பாக்கம், மேற்கு மாம்பலம், அசோக்நகர், கே.கே நகர், புனித தோமையார் மலை, கிண்டி தொழிற்பேட்டை, சைதாப்பேட்டை, அடையாறு, திருவான்மியூர், பெசன்ட் நகர், புனித தோமையார் மலை தலைமையகம், மடிப்பாக்கம், ஆதம்பாக்கம், நங்கநல்லூர், சோழிங்கநல்லூர், ஒக்கியம் துரைப்பாக்கம், ஆழ்வார்திருநகர், ராஜா அண்ணாமலைபுரம், கோட்டூர்புரம், வேளச்சேரி உள்ளிட்ட சென்னை மாநகர தெற்குப் பிரிவின் கட்டுப்பாட்டில் இயங்கும் அஞ்சல் அலுவலகங்களில் அளிக்கப்படும் அஞ்சலக சேவைகள்  குறித்த தங்களது கருத்துக்கள்/ பின்னூட்டங்களை, dochennaicitysouth.tn@indiapost.gov.in என்ற மின்னஞ்சல் முகவரிக்கு 17.09.2021  அன்றோ அல்லது அதற்கு முன்னரோ கிடைக்கும் வகையில் அனுப்பி வைக்குமாறு பொதுமக்கள் கேட்டுக் கொள்ளப்படுகிறார்கள்.
மேலும் தகவலுக்கு 28341668, 28342554 என்ற தொலைபேசி எண்களை அணுகவும்.
உள்நாட்டு விமானப் போக்குவரத்து அமைச்சகம்
பொது நிர்வாகத்தில் சிறந்து விளங்குவதற்கான பிரதமரின் விருது விமான போக்குவரத்து அமைச்சகத்தின் உடான் திட்டத்திற்கு வழங்கப்பட்டுள்ளது
பொது நிர்வாகத்தில் சிறந்து விளங்குவதற்கான பிரதமரின் விருது விமான போக்குவரத்து அமைச்சகத்தின் உடான் திட்டத்திற்கு வழங்கப்பட்டுள்ளது. புதுமைகள்  மத்திய பிரிவில் இந்த விருதிற்கு உடான் திட்டம் தேர்ந்தெடுக்கப்பட்டுள்ளது.
உடான் குழுவின் தலைவரும் விமான போக்குவரத்து அமைச்சகத்தின் இணை செயலாளருமான திருமதி உஷா பதிக்கு விமான போக்குவரத்து அமைச்சர் திரு ஜோதிராதித்ய சிந்தியா இந்த விருதை விமான போக்குவரத்து அமைச்சக செயலாளர் திரு ராஜீவ் பன்சால் மற்றும் இந்திய விமான நிலைய ஆணைய தலைவர் திரு சஞ்சீவ் குமார் ஆகியோரின் முன்னிலையில் வழங்கினார்.
அரசின் மாவட்டங்கள் மற்றும் அமைப்புகளால் செய்யப்படும் அசாதாரணமான மற்றும் புதுமையான பணிகளை அங்கீகரித்து, வெகுமதி அளிக்க இந்திய அரசு இந்த விருதைத் தொடங்கியுள்ளது. நல்ல நிர்வாகம், சிறப்பான சாதனைகள் மற்றும் கடைசி மைல் இணைப்பு ஆகியவற்றை இந்தத் திட்டம் வலியுறுத்துகிறது. கோப்பை, பாராட்டு பத்திரம் மற்றும் ஊக்கத்தொகையாக ரூ.10 லட்சம் ஆகியவற்றை தாங்கி இந்த விருது வருகிறது.
2016-ம் ஆண்டு தொடங்கப்பட்ட உடான் திட்டம், சாமானியர்களின் ஆசைகளை தொலைநோக்குப் பார்வையுடன் நிறைவேற்றுவதை நோக்கமாகக் கொண்டுள்ளது, மேம்படுத்தப்பட்ட விமான உள்கட்டமைப்பு மற்றும் இரண்டு மற்றும் மூன்றாம் அடுக்கு நகரங்களில் விமான இணைப்பு ஆகியவை இதன் இலக்குகளாகும். வெறும் 5 ஆண்டுகளில் 419 உடான் வழித்தடங்கள், ஹெலிபோர்ட்கள் மற்றும் நீர் விமான நிலையங்கள் உள்ளிட்டவற்றை இத்திட்டம் வைத்துள்ளது. 92 லட்சத்திற்கும் அதிகமான மக்கள் இதன் மூலம் பயனடைந்துள்ளனர்.
இத்திட்டத்தின் கீழ் 1 லட்சத்து 79 ஆயிரத்துக்கும் மேற்பட்ட விமானங்கள் பறந்துள்ளன. மலைப்பாங்கான மாநிலங்கள், வடகிழக்கு பகுதி மற்றும் தீவுகள் உட்பட இந்தியா முழுவதும் பல துறைகளுக்கு இது பெரிதும் பயனளித்துள்ளது.
நாட்டின் பொருளாதாரத்தில் சாதகமான தாக்கத்தை இத்திட்டம் ஏற்படுத்துவதோடு தொழில்துறை பங்குதாரர்களிடமிருந்து குறிப்பாக விமான சேவை வழங்குநர்கள் மற்றும் மாநில அரசுகளிடமிருந்து சிறந்த வரவேற்பை பெற்றுள்ளது. 350-க்கும் மேற்பட்ட புதிய நகரங்களில் இதில் இணைக்கப்பட உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1818418
சிறப்பு சேவைகள் மற்றும் கட்டுரைகள்
சென்னையில் கடற்கரை தூய்மைப்படுத்தும் இயக்கத்தை ஆர்பிஐ நடத்தியது
இந்தியா G20 அமைப்பின் தலைமை பொறுப்பேற்றுள்ள சூழலில், அதன் மக்கள் பங்கேற்பு நிகழ்ச்சிகளின் ஒரு பகுதியாக, இந்திய ரிசர்வ் வங்கி - சென்னை மண்டல அலுவலகம் மெகா கடற்கரை தூய்மைப்படுத்தும் நிகழ்வை நடத்தியது. மார்ச் 18-ம் தேதி, சென்னை மெரினா கடற்கரையில், 'மர்ப்பு' என்ற தன்னார்வ தொண்டு நிறுவனத்துடன் இணைந்து இந்த இயக்கம் நடத்தப்பட்டது.
இந்த இயக்கம் இந்தியாவின் ஜி20 தலைமைத்துவ கருப்பொருளான "வசுதைவ குடும்பகம்" அல்லது "ஒரு பூமி, ஒரு குடும்பம், ஒரு எதிர்காலம்" என்பதையும் மனித, விலங்கு, தாவர மற்றும் நுண்ணுயிரிகள் ஆகியவற்றின் ஒன்றோடொன்று இருக்கும் வாழ்வியல் மதிப்பையும் மீண்டும் உறுதிப்படுத்தும் வகையில் அமைந்தது. இந்த இயக்கம், ' தூய்மை இந்தியா இயக்கத்தின்' இந்திய அரசின் தேசிய அளவிலான பிரச்சாரத்தையும் ஜி20யின் நோக்கத்தையும் இணைத்து ஆரோக்கியமான சுகாதார நடைமுறைகள் தொடர்பாக மக்களிடையே மாற்றங்களைக் கொண்டு வருவதை நோக்கமாகக் கொண்டுள்ளது.
துப்புரவு நிகழ்ச்சியை, இந்திய ரிசர்வ் வங்கியின் சென்னை தலைமை பொது மேலாளர் திருமதி. உமா சங்கர் தொடங்கி வைத்தார். இதில் 100க்கும் மேற்பட்ட தன்னார்வலர்கள் ஆர்வத்துடன் பங்கேற்றனர்.
பிரதமர் அலுவலகம்
2023 தேசிய ஸ்டார்ட்அப் விருதுகளுக்கு விண்ணப்பிக்குமாறு புதிய கண்டுபிடிப்பாளர்களை கேட்டுக்கொண்ட பிரதமர்
2023-ம் ஆண்டுக்கான தேசிய ஸ்டார்ட்அப் விருதுகளுக்கு விண்ணப்பிக்குமாறு புதிய கண்டுபிடிப்பாளர்களை பிரதமர் திரு.நரேந்திர மோடி வலியுறுத்தியுள்ளார்.
மத்திய அமைச்சர் திரு.பியூஷ் கோயலின் ட்விட்டர் பதிவுக்குப் பதிலளித்த பிரதமர் மோடி, "ஸ்டார்ட்அப்கள்" புதிய கண்டுபிடிப்புகளால் மட்டுமல்லாமல், அவற்றைக் கட்டியெழுப்புபவர்களின் எழுச்சியூட்டும் வாழ்க்கைப் பயணங்களினாலும் கவர்ச்சிகரமானவை. ஸ்டார்ட்அப் என்ற வார்த்தை நமது இளைஞர் சக்தியின் உணர்வை வெளிப்படுத்துகிறது.
தேசிய ஸ்டார்ட்அப் விருதுகள் 2023-க்கு startupindia.gov.in என்ற இணையதளத்தில் விண்ணப்பிக்க புதிய கண்டுபிடிப்பாளர்களை வலியுறுத்துகிறேன்’ எனக் கூறியுள்ளார்.
ரெயில்வே அமைச்சகம்
நாடு முழுவதிலும் அத்தியாவசியப் பொருட்கள் எளிதாகக் கிடைப்பதை உறுதிசெய்யும் வகையில் அனைத்து முயற்சிகளையும் இந்திய ரயில்வே தொடர்ந்து மேற்கொண்டு வருகிறது
கோவிட் -19 தொற்றுநோய் பரவாத வகையில் நாடு முழுவதும் ஊரடங்கு முறை அமலாகி வரும் 3 வது நாளில், தனது சரக்கு சேவைகள் மூலம் அத்தியாவசிய பொருட்கள் கிடைப்பதை உறுதி செய்வதற்கான அனைத்து முயற்சிகளையும் இந்திய ரயில்வே தொடர்ந்து மேற்கொண்டு வருகிறது. அனைத்து மாநிலங்களிலும் முழுமையாக ஊரடங்கு செயல்பட்டு வரும் சூழ்நிலையில், இந்திய ரயில்வே ஊழியர்கள் பல்வேறு சரக்குக் கிடங்குகள், நிலையங்கள் மற்றும் கட்டுப்பாட்டு அலுவலகங்களில் வாரத்தின் ஏழு நாட்களும் 24 மணிநேரமும் செயல்படும் வகையில் தொடர்ந்து பணியாற்றி வருகின்றனர்.
நேற்று 27 மார்ச் 2020 அன்று, இந்திய ரயில்வேயின் 34,648 வேகன்கள் விநியோகச் சங்கிலிகளை தொடர்ந்து செயல்பட வைக்க பொருட்களை எடுத்துச் சென்றன. இவற்றில், 23,682 வேகன்களில் அத்தியாவசியப் பொருட்கள், மொத்தம் 425 ரேக்குகளில் கொண்டு செல்லப்பட்டு, விநியோகச் சங்கிலிகள் தொடர்ந்து செயல்படுவதை உறுதி செய்தன. கடந்த ஐந்து நாட்களில் அத்தியாவசிய பொருட்களை ஏற்றிச் செல்லும் மொத்த வேகன்களின் எண்ணிக்கை சுமார் 1.25 லட்சத்தை எட்டியது.
அத்தியாவசிய பொருட்கள் ஏற்றப்பட்ட மொத்த 23,682 வேகன்களில், 1,576 வேகன்கள் உணவு தானியங்கள், 42 வேகன்கள் பழங்கள் மற்றும் காய்கறிகள், 42 வேகன்கள் சர்க்கரை, 42 வேகன்கள் உப்பு, 20,488 வேகன்கள் நிலக்கரி மற்றும் 1,492 வேகன்கள் பெட்ரோலிய பொருட்கள் இருந்தன. இந்திய ரயில்வே நேற்று 15 வேகன்களில் பாலை ஏற்றிச் சென்றது.
நாடு முழுவதும் பல்வேறு இடங்களில் இந்தப் பொருட்களை எளிதில் ஏற்றுவதற்கும் இறக்குவதற்கும் வசதியேற்படுத்தும் வகையில் பொருட்களின் இயக்கத்திற்கான கட்டுப்பாடுகளை மத்திய உள்துறை அமைச்சகம் நீக்கியுள்ளது என்பதும் இந்நேரத்தில் கவனத்தில் கொள்ள வேண்டும். இது இந்தியா முழுவதும் பரவியிருக்கும் டெர்மினல்களில் பல்வேறு வகையான பொருட்களை ஏற்றுவது மற்றும் இறக்குவது தொடர்பான அனுமதியானது உள்ளூர் அளவிலான செயல்பாட்டிற்கு வழியேற்படுத்தியுள்ளது. ஊரடங்கு காலத்தில் விநியோகச் சங்கிலியைப் பராமரிக்கும் வகையில் இந்த அத்தியாவசியப் பொருட்களை ஏற்றிச் செல்ல இந்திய ரயில்வே சிறப்பு முயற்சிகளை மேற்கொண்டு வருகிறது.
(Visitor Counter : 108
விவசாயத்துறை அமைச்சகம்
தமிழகம் உள்பட நாட்டின் பல்வேறு மாநிலங்களில் உணவு தானியங்களின் கொள்முதல் தொய்வின்றி நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 ஜனவரி 13 வரை 558.88 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 439.52 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 27.15 சதவீதம் அதிகமாகும்.
இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 77.85 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 105517.34 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
2021 ஜனவரி 14 வரை, 291566.35 மெட்ரிக் டன்கள் பாசிப்பருப்பு, உளுந்து வேர்க்கடலை மற்றும் சோயாபீன் ஆகியவற்றை ரூபாய் 1560.23 கோடிக்கு தனது முகமைகள் மூலம் அரசு கொள்முதல் செய்துள்ள காரணத்தினால், தமிழ்நாடு, ஹரியானா, குஜராத், மகாராஷ்டிரா மற்றும் ராஜஸ்தானில் உள்ள 1,54,980 விவசாயிகள் பயனடைந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1688886
-----
(Visitor Counter : 84
உணவுப் பதப்படுத்துதல் தொழிற்சாலைகள் அமைச்சகம்
குறுதொழில் நிறுவனங்களுக்கு தற்சார்பு இந்தியா உதவித் தொகுப்பு
தற்சார்பு இந்தியா திட்டத்தின் ஒரு பகுதியாக, மத்திய உணவு பதப்படுத்துதல் தொழில் துறை, மத்திய நிதியுதவியுடன் கூடிய, பிரதமரின் உணவு பதப்படுத்துதல் குறுதொழில் நிறுவனங்களை முறைப்படுத்துவதற்கான திட்டத்தை செயல்படுத்தி வருவதாக, மத்திய உணவு பதப்படுத்துதல் தொழில்துறை இணையமைச்சர் திரு.பிரஹலாத் சிங் படேல் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், 10ஆயிரம் கோடி ரூபாய் மதிப்பிலான இத்திட்டத்தின்கீழ், 2020-21 முதல் 2024-25 வரையிலான ஐந்தாண்டு காலத்திற்கு மான்ய வசதியுடன் கூடிய கடனுதவி வாயிலாக, 2லட்சம் உணவு பதப்படுத்தும் குறுதொழில் நிறுவனங்களைத் தொடங்க/மேம்படுத்த நிதியுதவி, தொழில்நுட்ப உதவி மற்றும் வர்த்தக ஆதரவு அளிக்கப்படுவதாகக் கூறினார்.
கடன் வசதி பெறுவதை, முறைப்படுத்தப்பட்ட வினியோகச் சங்கிலியுடன் ஒருங்கிணைப்பதன் மூலம் வணிக முத்திரை மற்றும் சந்தைப்படுத்தலை வலுப்படுத்துவதோடு, பொது சேவைகள் அதிகளவில் கிடைக்கச் செய்யவும், தொழில் நிறுவனங்கள், ஆராய்ச்சி மற்றும் பயிற்சிப் பிரிவுகளை வலுப்படுத்தி, குறு தொழில் நிறுவனங்களுக்கு ஆதரவு அளிக்க இத்திட்டத்தில் வகை செய்யப்பட்டிருப்பதாகவும் திரு.பிரஹலாத் சிங் பட்டேல் தெரிவித்துள்ளார்.
முழு விவரங்களுக்கு இந்த ஆங்கில செய்திக் குறிப்பைக் காணவும் - https://pib.gov.in/PressReleasePage.aspx?PRID=1795404
மத்திய அமைச்சரவை
புவி அறிவியல் துறையில் அறிவியல் மற்றும் தொழிநுட்ப ஒத்துழைப்பு தொடர்பாக இந்தியா - அமெரிக்கா இடையேயான ஒப்பந்தத்திற்கு மத்திய அமைச்சரவை ஒப்புதல்
புவி அறிவியியல் துறையில் அறிவியில் மற்றும் தொழிநுட்ப ஒத்துழைப்பு தொடர்பாக இந்தியா - அமெரிக்கா இடையே கையெழுத்தான ஒப்பந்தத்திற்குப் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தம் நவம்பர் 1, 2018 அன்று கையெழுத்தானது.
இந்த ஒப்பந்தம் பல்வேறு முறைகளில் திட்டமிடப்பட்டுள்ளது. அதாவது, இந்தத் துறைகளில் இரு நாடுகளிலும் ஏற்கெனவே நடைபெற்று வரும் திட்டங்கள் மற்றும் ஆராய்ச்சிகள் குறித்த தொழில் நுட்பத் தகவல்களின் பரிமாற்றம், பயணங்கள், பயிற்சி மற்றும் ஆய்வுகளில் ஒத்துழைப்பு அளிக்கப்படும்.
சட்டம் மற்றும் நீதித்துறை அமைச்சகம்
மக்கள் மருந்தக தின இறுதிநாள் கொண்டாட்டத்தை மத்திய சட்டம் மற்றும் நீதித்துறை அமைச்சர் திரு கிரண் ரிஜிஜு தொடங்கி வைத்தார்
மக்கள் மருந்தக தின இறுதிநாள் கொண்டாட்டத்தை மத்திய சட்டம் மற்றும் நீதித்துறை அமைச்சர் திரு கிரண் ரிஜிஜு இன்று புதுதில்லியில் தொடங்கி வைத்தார். இந்நிகழ்ச்சியில் மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் மருந்து உற்பத்தித்துறை இணைச் செயலாளர் திரு ரஜ்னேஷ் திங்கல் உள்ளிட்டோர் கலந்துகொண்டனர். மக்கள் மருந்தக தினக் கொண்டாட்டத்தை கடந்த 5-ம் தேதி நாடு முழுவதும் தொடங்கியது.
மக்கள் மருந்தக தினம் 2023 நிகழ்ச்சியின் 3-ம் நாள் "மக்கள் மருந்தகம்-தாய் சக்தியை நோக்கி ஒரு படி" என்ற பொருளில் கடைப்பிடிக்கப்பட்டது. அனைத்து மாநிலங்கள் மற்றும் யூனியன் பிரதேசங்களில் உள்ள மக்கள் மருந்தக மையங்களில் மகளிர் பயனாளிகள் கலந்துகொண்டனர். மக்கள் மருந்தகத்தின் மருந்துகளின் உடல்நலன் பயன் குறித்து மகளிர், பெண் மருத்துவர்கள், அரசு சாரா தொண்டு நிறுவனத்தினர் தகவல்களை பரிமாறிக் கொண்டனர். குறிப்பிட்ட இடங்களில் பெண்களுக்கு தேவையானப் பொருட்கள் அடங்கியப் பெட்டகங்கள் 3,500-க்கும் மேற்பட்ட பெண்களுக்கு வழங்கப்பட்டது.
மத்திய அமைச்சரவை
சுங்க விவகாரங்களில் ஒத்துழைப்பு மற்றும் பரஸ்பர உதவிக்கு இந்தியா-ஸ்பெயின் இடையே ஒப்பந்தம் செய்து கொள்ள மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில், சுங்க விவகாரங்களில் ஒத்துழைப்பு மற்றும் பரஸ்பர உதவிக்கு இந்தியா-ஸ்பெயின் இடையே ஒப்பந்தம் செய்து கொள்ள ஒப்புதல் அளிக்கப்பட்டது.
பயன்கள்:
சுங்க வரி ஏய்ப்பு குற்றவாளிகளைப் பிடிக்கவும், இது தொடர்பான குற்றங்களைத் தடுக்கவும், புலனாய்வு செய்யவும் தேவையான, ரகசிய தகவல்களை நம்பகமான முறையில் விரைவாகவும், குறைந்த செலவிலும் பெறுவதற்கு இந்த ஒப்பந்தம் உதவிகரமாக இருக்கும்.
இரு நாடுகளின் சுங்கவரி அதிகாரிகளும் தகவல்களை பரிமாறிக் கொள்வதற்கான சட்ட நடைமுறைகளை இந்த ஒப்பந்தம் வழங்குவதுடன், சுங்கவரி சட்டங்களை முறையாக செயல்படுத்தவும், சுங்க குற்றங்களை கண்டுபிடித்தல், புலனாய்வு செய்தல் மற்றும் நியாயமான வர்த்தகத்திற்கு உதவிகரமாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1788013
ரெயில்வே அமைச்சகம்
ரயில்வே உள்கட்டமைப்பு மேலாண்மையில் 7 படிப்புகள் அறிமுகம்
ரயில்வே உள்கட்டமைப்பு மேலாண்மையில் நல்ல திறன் பெற்றவர்களை உருவாக்கும் நோக்கத்தில் இந்திய ரயில்வேயின் தேசிய ரயில் மற்றும் போக்குவரத்து மையத்தின் சார்பில் ஏழு பட்டம் மற்றும் பட்டமேற்படிப்புகள் தொடங்கப்பட்டுள்ளன.
குஜராத் மாநிலம் வதோதராவில் உள்ள தேசிய ரயில் மற்றும் போக்குவரத்து மையத்தின் சார்பில் இரண்டு பி.டெக் படிப்புகள், இரண்டு எம்பிஏ படிப்புகள், மூன்று எம்எஸ்சி படிப்புகளும் தொடங்கப்பட்டுள்ளன.
பி.டெக் படிப்புகள் ரயில் கட்டமைப்பு மற்றும் ரயில் தகவல் தொடர்பு பொறியியல், ரயில் முறைகள் ஆகிய பாடங்களைக் கொண்டதாகும். எம்பிஏ படிப்புகள், போக்குவரத்து, விநியோக சங்கிலி மேலாண்மை ஆகியவை குறித்த பாடங்களைக் கொண்டதாகும். எம்எஸ்சி படிப்புகள் சிஸ்டம்ஸ் பொறியியல் மற்றும் ஒருங்கிணைப்பு, கொள்கை, பொருளாதாரம் ஆகியவற்றை உள்ளடக்கிய பாடங்களைக் கொண்டதாகும். எம்எஸ்சி படிப்பு மட்டும் இங்கிலாந்தில் உள்ள பர்மிங்காம் பல்கலைக்கழகத்துடன் இணைந்து வழங்கப்படுகிறது.
இந்தியாவில் வேறு எந்த நிறுவனமும் வழங்காத இந்தப் படிப்புகளை தனித்துவமாக தேசிய ரயில் மற்றும் போக்குவரத்து மையம் வழங்குகிறது. இது குறித்து பேசிய ரயில்வே வாரியத் தலைவர் மற்றும் தலைமை செயல் அதிகாரி திரு வி.கே.யாதவ், "தேசிய ரயில் மற்றும் போக்குவரத்து மையம் போக்குவரத்து முறைகள் ஆய்வில் பல்முனை அணுகுமுறையைக் கடைபிடிக்கிறது. இதன் வாயிலாக பல்வேறு பின்னணிகளில் இருந்து வந்த கல்வியாளர்கள், விஞ்ஞானிகள் மற்றும் பொறியாளர்கள் ஒன்றிணைக்கப்படுகின்றனர். கல்வி மற்றும் தொழில் கூட்டுறவையும் ஒத்துழைப்பையும் மேம்படுத்தவும் திட்டமிடப்பட்டுள்ளது," என்றார்.
மேலும் விவரங்களுக்கு இந்த ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1672246
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 195.5 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 53,637 கொவிட் சிகிச்சை பெறுபவர்கள் எண்ணிக்கை 0.12 சதவிதமாக உள்ளது.
குணமடைந்தோர் விகிதம் தற்போது 98.66 சதவீதம்
கடந்த 24 மணி நேரத்தில் 5,718 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,67,088 என அதிகரித்துள்ளது.
கடந்த 24 மணி நேரத்தில் 8,822 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2 சதவீதம் ஆகும்
வாராந்திர பாதிப்பு விகிதம் 2.35 சதவீதம் ஆகும்
இதுவரை மொத்தம் 85.58 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,40,278 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1834083
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில்களுக்காக அரசு தொடங்கியுள்ள திட்டம்
சிறு,குறு மற்றும் நடுத்தர தொழில்களின் திறனை அதிகரித்தல், மற்றும் விரைவுப்படுத்துதல் என்ற திட்டத்தை, உலக வங்கி உதவியுடன், அரசாங்கம் தொடங்கி உள்ளது. இத்திட்டம், மத்திய, மாநில அரசுகளின் நிறுவனங்கள் மற்றும் நிர்வாகத்தை வலுப்படுத்துதல், கூட்டாண்மையை மேம்படுத்துதல், சிறு,குறு மற்றும் நடுத்தர தொழில்நிறுவனங்கள் சந்தை மற்றும் கடன் வாய்ப்பை பெறுவதற்கான வாய்ப்பை மேம்படுத்துதல், தொழில்நுட்பம், பணவிவகாரங்கள் உள்ளிட்ட நடவடிக்கைகளை விவாதிப்பதற்காக தொடங்கப்பட்டுள்ளது.
இந்த திட்டம் ஐந்தாண்டு காலங்களுக்கு செயல்படுத்தப்படும். இந்த திட்டத்துக்கான மொத்த செலவு, 6,062.45 கோடி ரூபாய். . இதில், ரூ.3,750 கோடி உலக வங்கி நிதியுதவியுடனும், மீதமுள்ள தொகையான ரூ.2,312.45 கோடி அரசு நிதியுதவியுடனும் செயல்படுத்தப்படும்.
இந்த தகவலை சிறு,குறு மற்றும் நடுத்தர தொழில்கள் துறையின் இணையமைச்சர் திரு.பானு பிரதாப் சிங் வர்மா, மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844602
உள்துறை அமைச்சகம்
எஸ்பிபி, சுப்பு ஆறுமுகம், சாலமன் பாப்பையா, பம்பாய் ஜெயஸ்ரீ, ஸ்ரீதர் வேம்பு உள்ளிட்ட தமிழகத்தை சேர்ந்த 11 பேருக்கு பத்ம விருதுகள்
இந்தியாவின் மிகவும் உயரிய விருதுகளில் ஒன்றான பத்ம விருதுகளை  மத்திய அரசு இன்று அறிவித்துள்ளது.
முன்னாள் ஜப்பான் பிரதமர் திரு ஷின் சோ அபே, மறைந்த பின்னணிப்பாடகர் திரு எஸ். பி. பாலசுப்ரமணியம் உள்ளிட்ட ஏழு பேருக்கு பத்ம விபூஷண் விருது அறிவிக்கப்பட்டிருக்கிறது.
ஏழு பேருக்கு பத்ம விபூஷண் விருதுகளும், 10 பேருக்கு பத்ம பூஷணும், 102 பேருக்கு பத்ம ஸ்ரீயும் வழங்கப்படுகின்றன.
பல்வேறு துறைகளை சேர்ந்த தமிழகத்தின் 11 பேருக்கு பத்ம விருதுகள் அறிவிக்கப்பட்டிருக்கின்றன. அவர்களின் விவரம் வருமாறு:
மறைந்த திரு எஸ். பி. பாலசுப்ரமணியம் - கலை - பத்ம விபூஷண்
திருமிகு பி. அனிதா - விளையாட்டு - பத்ம ஸ்ரீ
திரு சுப்பு ஆறுமுகம் - கலை - பத்ம ஸ்ரீ
திரு சாலமன் பாப்பையா - இலக்கியம் மற்றும் கல்வி- பத்திரிகை துறை - பத்ம ஸ்ரீ
திருமிகு பாப்பம்மாள் - விவசாயம் - பத்ம ஸ்ரீ
திருமிகு பம்பாய் ஜெய ஸ்ரீ ராம்நாத் - பத்ம ஸ்ரீ
மறைந்த திரு கே சி சிவசங்கர் - கலை - பத்ம ஸ்ரீ
திரு மராச்சி சுப்புராமன் - சமூக பணி - பத்ம ஸ்ரீ
மறைந்த திரு பி சுப்பிரமணியன் - வர்த்தகம் மற்றும் தொழில் - பத்ம ஸ்ரீ
மறைந்த டாக்டர். திருவேங்கடம் வீரராகவன் - மருத்துவம் - பத்ம ஸ்ரீ
திரு ஸ்ரீதர் வேம்பு - வர்த்தகம் மற்றும் தொழில் - பத்ம ஸ்ரீ
பத்ம விருதுகளுக்கு தேர்ந்தெடுக்கப்பட்டவர்களின் முழு விவரங்களையும் கீழ்கண்ட இணைப்பில் காணலாம்:
https://pib.gov.in/PressReleaseIframePage.aspx?PRID=1692337#.YA7l65lLUOx.whatsapp
நீர்வளத் துறை அமைச்சகம்
வெள்ள முன்னறிவிப்பு நிலையங்கள்
தற்போது நாட்டில் 226 வெள்ள முன்னறிவிப்பு நிலையங்கள் உள்ளன. இவற்றில் கிராமப்பகுதிகளிலும். நகரங்களிலும் வெள்ள மட்டத்தை முன்னறிவிப்பு செய்ததற்கான 166 நிலையங்களும், நீர்த்தேக்கங்கள் / அணைகள் / தடுப்பணைகள் ஆகியவற்றில் நீர்வரத்தை முன்னறிவிப்பு செய்யும் 60 நிலையங்கள் ஆகியன அடங்கும்.
இந்த 226 வெள்ள முன்னறிவிப்பு நிலையங்களில் இதுவரை 166 வெள்ள முன்னறிவிப்பு நிலையங்கள், தானியங்கி தகவல் சேகரிப்பு மற்றும் செயற்கைக்கோள் அடிப்படையிலான டெலிமெட்ரி அமைப்புகள் ஆகியவற்றுடன் நவீனமயமாக்கப்பட்டுள்ளன.
2020 மார்ச் மாதத்திற்குள் உத்தரப்பிரதேசம் உள்ளிட்ட நிலையங்கள் உட்பட வெள்ள முன்னறிவிப்பு நிலையங்களின் எண்ணிக்கையை 325 ஆக விரிவாக்கம் செய்வதற்கு திட்டமிடப்பட்டுள்ளது.
தமிழ்நாட்டில் வெள்ள முன்னறிவிப்பு நிலையங்கள் விவரம் வருமாறு-
வெள்ள மட்டத்தை முன்னறிவிப்பு செய்யும் நிலையங்கள் ஏதுமில்லை. நீர்வரத்து அளவை முன்னறிவிப்பு செய்யும் நிலையங்கள் எண்ணிக்கை 10.
இத்தகவலை மத்திய நீர்ஆதாரங்கள், நதிகள் மேம்பாடு, கங்கை புத்துயிரூட்டல் துறை இணையமைச்சர் திரு. அர்ஜூன் ராம் மேக்வால் மக்களவையில் இன்று  கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
(Visitor Counter : 96
விவசாயத்துறை அமைச்சகம்
விவசாயிகளின் வருவாயை அதிகரிப்பதற்கும், இளைஞர்களுக்கு வேலைவாய்ப்புகளைப் பெருக்குவதற்கும், வேளாண் துறையில் புதிதாகத் தொழில் தொடங்குபவர்களை மத்திய அரசு ஊக்குவித்து வருகிறது: மத்திய வேளாண் துறை மற்றும் விவசாயிகள் நலன் அமைச்சர் திரு.நரேந்திர சிங் தோமர்
வேளாண் துறைக்கு மத்திய அரசு உயர் முன்னுரிமை அளித்து வருகிறது. நேரடியாகவும், மறைமுகமாகவும் விவசாயிகளின் வருமானத்தைப் பெருக்கவும், இளைஞர்களுக்கு வேலை வாய்ப்பு வழங்கவும், புதிதாகத் தொழில் தொடங்குபவர்களுக்கு ஊக்கம் அளிக்கப்பட்டு வருகிறது. பிரதமர் திரு.நரேந்திர மோடி வலியுறுத்தியுள்ளது போல, வேளாண் மற்றும் வேளாண் சார் தொழில் பிரிவுகளில், புதிதாகத் தொழில் தொடங்குபவர்களையும், வேளாண் தொழில் முனைவோர்களையும் ஊக்குவிக்க வேண்டும் என்று மத்திய வேளாண் மற்றும் விவசாயிகள் நலன், ஊரக வளர்ச்சி, பஞ்சாயத்து ராஜ் ஆகிய துறைகளுக்கான மத்திய அமைச்சர் திரு.நரேந்திர சிங் தோமர் கூறியுள்ளார். ராஷ்ட்ரிய கிருஷி விகாஸ் யோஜனா திட்டத்தின் கீழ் புதுமைகள், வேளாண் தொழில் முனைவோர் குறித்த திட்டங்களும் ஊக்குவிக்கப்பட்டு வருகின்றன. 2020- 2021 ஆம் ஆண்டில் முதல் கட்டமாக வேளாண் பதப்படுத்துதல், உணவுத் தொழில்நுட்பம், மதிப்புக் கூட்டுதல் ஆகிய துறைகளில், 112 புதிய தொழில் நிறுவனங்கள் தொடங்கப்படும். அதற்காக 1185.90 லட்சம் ரூபாய் நிதி உதவி வழங்கப்படும். இதனால் விவசாயிகளின் வருவாய் பெருகும். இந்த நிதி தவணை முறையில் வழங்கப்படும்.
முன்னதாக இம்மாதம், நாட்டில் ஆய்வு, விரிவாக்கம், கல்வி ஆகியவற்றின் முன்னேற்றம் குறித்து பரிசீலனை செய்யப்பட்ட போது, பிரதமர் திரு. நரேந்திர மோடி வேளாண் துறையிலும், வேளாண் சார் துறைகளிலும் தொழில்நுட்பம் பயன்படுத்தப் படுவதையும், புதுமைகள் அறிமுகப்படுத்தப்படுவதையும் உறுதிப்படுத்தும் வகையில், புதிதாகத் தொழில் தொடங்குபவர்களுக்கும், வேளாண் தொழில் முனைவோர்களுக்கும் ஊக்கம் அளிக்கப்படவேண்டும் என்று கூறியதாக திரு.தோமர் கூறினார். விவசாயிகளுக்கு தேவைப்படும் போதெல்லாம், அவர்களுக்குத் தேவையான தகவல்களை அளிக்கும் வகையில், தகவல் தொழில்நுட்பம் செயல்பட வேண்டியதன் அவசியத்தையும் அவர் வலியுறுத்தியுள்ளார்.
இளைஞர்கள், விவசாயப் பட்டப்படிப்பு படித்த பட்டதாரிகள் ஆகியோரின் திறனும், தொழில்நுட்பமும், இந்திய சமுதாயத்தின் பாரம்பரிய அறிவுடன் இணைந்து செயல்பட்டு , இந்திய வேளாண் துறையின் முழுத்திறன் கண்டறியப்பட்டு கிராமப்புறங்களில் பெருமளவிலான மாற்றம் நிகழ வேண்டும் என்று பிரதமர் கேட்டுக்கொண்டார். வேளாண் துறை செயல்பாடுகளில் சோர்வடையச் செய்யும் செயல்களைக் குறைக்கும் வகையில் புதிய கருவிகளை வடிவமைப்பது, செயல்பாடுகளுக்கான இதர பொருள்களுக்குத் தேவையான வடிவ மாற்றங்களைச் செய்வது ஆகியவற்றுக்காகவும், ஏற்கனவே கண்டறியப்பட்டுள்ள பல பிரச்சினைகளுக்குத் தீர்வு காண்பதற்காகவும் ஆண்டுக்கு இருமுறை கணிப்பொறி தொழில்நுட்ப நீள் சந்திப்புக்கு ஏற்பாடு செய்யலாம் என்றும் அவர் உத்தரவிட்டுள்ளார்.
வேளாண்துறை போட்டியிடும் திறன் கொண்டதாக மாற்றப்பட வேண்டியது அவசியம் என்றும், வேளாண் அடிப்படையிலான செயல்பாடுகளுக்குக் கரம் பிடித்து உதவி செய்யப்பட வேண்டும் என்றும், விரைவில் புதிய தொழில்நுட்பங்களை அறிமுகப்படுத்த வேண்டும் என்றும் மத்திய வேளாண், விவசாயிகள் நலன் துறை அமைச்சர் வலியுறுத்தினார்.
அறிவியல் மற்றும் தொழில்நுட்பத்துறை
சூரியனின் எதிர்காலத்தை கணிக்க உதவும் படங்களை கொடைக்கானலில் உள்ள சூரிய ஆய்வகம் பதிவு செய்துள்ளது
எல்இடி விளக்குகளில் இருந்து வெளிப்படும் வெளிச்சத்தில் வெண்மை நிறத்தின் தன்மையை உயர்த்துவது பெரும் சவாலாகவே இருந்து வருகிறது. அறிவியல் மற்றும் தொழில்நுட்பத் துறையின் கீழ் செயல்படும் நானோ அறிவியல் மையத்தைச் சேர்ந்த விஞ்ஞானிகள், இந்தப் பிரச்சனைக்கு புதிய தீர்வை கண்டறிந்துள்ளனர்.
டாக்டர் பிராலே கே சாந்த்ரா தலைமையிலான விஞ்ஞானிகள் குழுவின் ஆய்வு, நேனோஸ்கேல் என்ற சஞ்சிகையில் இடம் பெற்றுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662049
-----
(Visitor Counter : 84